b'\n_START_ARTICLE_\nVesna Milek\n_START_SECTION_\n\xc5\xbdivljenje\n_START_PARAGRAPH_\nOtro\xc5\xa1tvo je pre\xc5\xbeivela v Grahovem ob Cerkni\xc5\xa1kem jezeru, sedaj \xc5\xbeivi in dela v Ljubljani. Nastopila je tudi v filmu Anina provizija v katerem je odigrala glavno vlogo. Z nekdanjim partnerjem Milanom Gregornom ima sina. Trenutno vodi pogovorno oddajo na RTV Slovenija - Od Blizu v kateri gosti razli\xc4\x8dne znane osebnosti iz prostora nekdanje skupne dr\xc5\xbeave ter pi\xc5\xa1e za \xc4\x8dasopisno hi\xc5\xa1o Delo.\n_START_SECTION_\nBibliografija\n_START_PARAGRAPH_\nLeta 2002 je iz\xc5\xa1el njen prvenec z naslovom Kalipso, roman v obliki dnevnika, in se takoj po izidu povzpel na prva mesta lestvic prodajanosti, ter do\xc5\xbeivel tri ponatise. Iz\xc5\xa1el je tudi na Hrva\xc5\xa1kem, in bil zadnjih \xc5\xa1est let razprodan. Tudi njen drugi roman z naslovom \xc4\x8ce, ki govori o zapletenem odnosu mo\xc5\xa1ki - \xc5\xbeenska, o nemogo\xc4\x8di \xc5\xbdelji in o ranah, ki jih ta \xc5\xbdelja pu\xc5\xa1\xc4\x8da na na\xc5\xa1ih telesih, je segel po prvih klinih slovenskih lestvic prodajanosti in do\xc5\xbeivel dva ponatisa. Bila je mentorica Toma\xc5\xbea Miheli\xc4\x8da pri pisanju leta 2009 iz\xc5\xa1lega biografskega romana Novo rojstvo, ki govori o \xc5\xbeivljenju in preobrazbi slovenske transdive Salome. Napisala je tudi biografijo o igralcu Borisu Cavazza - Cavazza: biografski roman.'